**O b r a z l o ž e n j e**

Grad Drniš je temeljem zakona o vlasništvu i stvarnim pravima izvršio upis prava vlasništva u sudu te je stvarni i upisni vlasnik za cijelo nekretnina katastarske oznake i to: čest.zem.1863/448 Z.U.3314 k.o. Drniš, Ulica Stjepana Radića ŽUPANIJSKA CESTA površine 19 m2, čest.zem.2013/377 Z.U.3314 k.o. Drniš, Ulica Stjepana Radića, PAŠNJAK, površine 211 m2 i čest.zem.2013/380 Z.U.3314 k.o. Drniš, Ulica Stjepana Radića, PAŠNJAK, površine 94 m2.

Predmetne nekretnine su u naravi sastavni dio županijske ceste ŽC6246, Ulica Stjepana Radića u Drnišu, temeljem Zakona o cestama i Odluke o razvrstavanju javnih cesta i to javno dobro u općoj uporabi u vlasništvu Republike Hrvatske s pravom upravljanja Županijske uprave za ceste na području Šibensko-kninske županije, te su iste u obuhvatu planiranih radova na ŽC6246 i spoja sa nerazvrstanom cestom (čest.zem.2013/218 Z.U.3296 k.o. Drniš), temeljem Lokacijske dozvole KLASA:UP/I-350-05/21-01/000057, URBROJ:2182-16-02/1-22-0006 od 02. kolovoza 2022. godine izdane od Šibensko-kninske županije, Upravnog odjela za zaštitu okoliša, prostorno uređenje, gradnju i komunalne poslove koja je posala pravomoćna s danom 01. rujna 2022. godine,

Županijska uprava za ceste Šibenik kao investitor radova na rekonstrukciji županijske ceste ŽC6246, u gradu Drnišu i pravna osoba koja je, u ime Republike Hrvatske, ovlaštena upravljati predmetnom cestom i rješavati imovinskopravne odnose za potrebe izvođenja radova na predmetnoj cesti, je i podnijela zahtjev za reguliranje imovinsko-pravnih odnosa na kat.čest.broj 1863/448, 2013/377 i 2013/380 sve k.o. Drniš KLASA:943-07/24-02/6, URBROJ:2182-23-04-24-1 od 29. kolovoza 2024. godine.

Da bi investitor mogao ishodovati Uporabnu dozvolu za rekonstrukciju županijske ceste, prethodno bi trebao rješiti imovinsko pravne odnose sa vlasnikom Gradom Drnišom, te predmetne nekretnine upisati na svoje ime i vlasništvo u sudu.

Pravni izvor za prijenos prava vlasništva sa Grada Drniša na RH ŽUC s pravom upravljanja je članak 391. stavak 2. i 5. Zakona o vlasništvu i drugim stvarnim pravima (kojim je propisano da se nekretnine u vlasništvu jedinice lokalne samouprave mogu otuđiti bez naknade i bez provedbe javnog natječaja kad pravo vlasništva stječu RH, JLPRS, te pravne osobe u vlasništvu ili pretežitom vlasništvu JLPRS, što je ovdje slučaj, ako je to u interesu i cilju općeg gospodarskog i socijalnog napretka njezinih građana) i članka 5. Zakona o uređivanju imovinskopravnih odnosa u svrhu izgradnje infrastrukturnih građevina, (kojim je propisano da se imovinsko pravni odnosi između vlasnika zemljišta i vlasnika infrastrukturnih građevina uređuju ugovorom, zbog čega je nacrt ugovora o prijenosu prava vlasništva priložen u materijalima.

Pročelnik:

Marija Lovrić, dipl.iur.v.r.