*Nacrt*

**GRAD DRNIŠ OIB:38309740312, MB:02688913, Trg kralja Tomislava broj 1**, **22320 DRNIŠ** zastupan po Gradonačelniku mr.sc. Josipu Begonji, (u daljnjem tekstu: Grad Drniš) s jedne strane

i

**DOM ZDRAVLJA ŠIBENSKO-KNINSKE ŽUPANIJE OIB:05973512866, Stjepana Radića 83, 22000 ŠIBENIK,** zastupan po Ravnatelju Petru Čaglju, dr. med. (u daljnjem tekstu: Dom zdravlja Šibensko-kninske županije) sklapaju slijedeći

**UGOVOR O SUFINANCIRANJU**

**djelatnosti laboratorijske dijagnostike u laboratoriju u Drnišu**

**u sklopu Dom zdravlja Šibensko-kninske županije za**

**razdoblje od 01. rujna 2024. do 31. prosinca 2024. godine**

Članak 1.

Predmet ovog ugovora je sufinanciranje djelatnosti laboratorijske dijagnostike koju provodi laboratorij u Drnišu u sklopu Dom zdravlja Šibensko-kninske županije, od strane Grada Drniša za razdoblje od 01. rujna 2024. godine do 31. prosinca 2024. godine.

Sredstva za sufinanciranje će se Domu zdravlja Šibensko-kninske županije isplatiti nakon rebalansa Proračuna Grada Drniša za 2024. godinu, Razdjel……. Glava……. Aktivnost……..Pozicija…

Članak 2.

Ovaj Ugovor primjenjuje za razdoblje od 01. rujna 2024. do 31. prosinca 2024. godine.

Grad Drniš se obvezuje isplaćivati iznos od =1.061,89 EUR-a mjesečno Domu zdravlja Šibensko-kninske županije, na račun broj IBAN:HR1423900011100976488, što čini 64,24% od ukupne obveze koja iznosi =1.653,00 EUR-a.

Navedeni mjesečni iznos iz stavka 2. ovog članka, a u dogovoru obiju ugovornih strana, Grad Drniš može kumulativno doznačavati iznos kvartalno ili polugodišnje Domu zdravlja Šibensko-kninske županije.

Ugovorne strane su suglasne da će nakon svakog kvartala (tromjesječja) obaviti usklađivanje troškova koji se odnose na djelatnost laboratorijske dijagnostike u laboratoriju u Drnišu.

Članak 3.

Sredstva iz članka 2. ovog Ugovora su namjenska i mogu se koristiti isključivo za pokrivanje mjesečnog manjka koji se odnosi na djelatnosti laboratorijske dijagnostike u laboratoriju u Drnišu (koji je do 31. prosinca 2023. godine djelovao u sklopu Doma zdravlja Drniš) za potrebe stanovnika s područja Grada Drniša, Općine Promina, Općine Ružić i Općine Unešić, a sada djeluje u sklopu Dom zdravlja Šibensko-kninske županije.

Članak 4.

Stranke suglasno ustvrđuju da obim usluga (vrste laboratorijskih pretraga) u okviru djelatnosti laboratorijske dijagnostike u laboratoriju u Drnišu, ne smije biti manji od onog obima laboratorijskih usluga kada se obavljala djelatnost laboratorijske dijagnostike u bivšem Domu zdravlja Drniš, a sukladno odredbama članka 38. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“, broj 56/2017).

Članak 5.

Radi kontrole namjenskog korištenja sredstava Dom zdravlja Šibensko-kninske županije se obvezuje da će Gradu Drnišu dostaviti pisano financijsko izvješće o provedbi sufinanciranja do 31. ožujka tekuće godine za prethodnu proračunsku godinu.

Članak 6.

Grad Drniš zadržava pravo na povrat već doznačenih sredstava u slučaju da utvrdi da su odobrena novčana sredstva utrošena suprotno ovom ugovoru.

O obustavi doznake, odnosno o obvezi povrata već doznačenih novčanih sredstava, Grad Drniš će pisanim putem obavijestiti Dom zdravlja Šibensko-kninske županije.

Članak 7.

Gradsko vijeće Grada Drniša svojom Odlukom (KLASA: 402-01/24-01/42, URBROJ: 2182-6-24-02) ovlastilo je gradonačelnika Grada Drniša da potpiše Ugovor o sufinanciranju djelatnosti laboratorijske dijagnostike u laboratoriju u Drnišu, za razdoblje od 01. rujna 2024. do 31. prosinca 2024. godine, između Grada Drniša i Doma zdravlja Šibensko-kninske županije.

Članak 8.

Ugovorne strane prihvaćaju sva prava i obveze iz ovog Ugovora te ga u znak prihvata i potpisuju.

Članak 9.

Ovaj Ugovor stupa na snagu danom potpisivanja obiju ugovornih strana.

Članak 10.

Sve sporove koji bi eventualno nastali iz ovog Ugovora ugovorne strane će nastojati riješiti sporazumno, a u protivnom utvrđuju nadležnost Općinskog suda u Šibeniku.

Članak 11.

Ovaj Ugovor sastavljen je u dva (2) istovjetna primjerka, od kojih po jedan (1) primjerak zadržavaju Grad Drniš i Doma zdravlja Šibensko-kninske županije.

ZA GRAD DRNIŠ ZA DOM ZDRAVLJA

ŠIBENSKO-KNINSKE ŽUPANIJE

GRADONAČELNIK: RAVNATELJ:

mr.sc. Josip Begonja Petar Čagalj, dr. med.

KLASA: 402-01/24-01/42 KLASA:

URBROJ: 2182-6-01/01-24-0 URBROJ:

Drniš, Šibenik,